CELEX: E2014J0009
Language: et
Date: 2014-11-10 00:00:00
Title: Kohtu otsus, 10. november 2014, kohtuasjas E-9/14 – Otto Kaufmann AG (Vastuvõetavus – Juriidiliste isikute süüdimõistmist käsitleva teabe vahetamine – Teenuste osutamise vabadus – Asutamisvabadus – Direktiiv 2004/18/EÜ – Direktiiv 2006/123/EÜ)

4.6.2015   
            
            
               ET
            
            
               Euroopa Liidu Teataja
            
            
               C 183/6
            
         KOHTU OTSUS,
   10. november 2014,
   kohtuasjas E-9/14
   Otto Kaufmann AG
   (Vastuvõetavus – Juriidiliste isikute süüdimõistmist käsitleva teabe vahetamine – Teenuste osutamise vabadus – Asutamisvabadus – Direktiiv 2004/18/EÜ – Direktiiv 2006/123/EÜ)
   (2015/C 183/07)
   Kohtuasjas E-9/14, Otto Kaufmann AG, on Liechtensteini Vürstiriigi esimese astme kohus (Fürstliches Landgericht des Fürstentums Liechtenstein) esitanud kohtule EFTA järelevalveameti ja kohtu asutamist käsitleva EFTA riikide vahelise lepingu artikli 34 alusel TAOTLUSE EMP õiguse tõlgendamise kohta seoses juriidiliste isikute süüdimõistmise registreerimisega. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 10. novembril 2014 otsuse, mille resolutiivosa on järgmine:
   EMP lepingu artiklites 31 ja 36 ei nõuta, et juriidilise isiku kuriteos süüdimõistmine tuleks selgelt registreerida. Direktiivi 2004/18/EÜ artikliga 45 ja direktiivi 2006/123/EÜ artikliga 33 võidakse nõuda, et EMP riik peab andma teise EMP riigi taotluse korral teavet süüdimõistmise kohta, kui see teave on asjakohane juriidilise isiku pädevuse ja ametialase usaldusväärsuse seisukohast. Sellise teabe hoidmise ja töötlemise tingimuste kehtestamine jäetakse kõnealuste direktiividega siiski riikliku õiguse pädevusse.